Ar Skridoù (Bibl)

En Tanac'h – ar Bibl hebraek, a zo Bibl Yuzevien Palestina – e kaver dindan anv Ar Skridoù un toullad levrioù a vez renket e meur a rummad er Bibl katolik.

Roll ar Skridoù
Hervez an Dictionnaire culturel de la Bible Dictionnaire culturel de la Bible, Cerf/Nathan, 1990, p 13 Ar Bibl, troidigezh An Tour-Tan, 1982, levrenn 5, p. 249.
Ar Salmoù
Levr Job
Levr ar C'hrennlavarioù
Levr Rout
Kanenn ar C'hanennoù
Ar Prezeger pe Kohelet
Ar C'heinvanoù
Levr Ester (an darn en hebraeg)
Levr Daniel (an darn en hebraeg)
Levr Ezra ha Levr Nehemia
Levrioù an Danevelloù : Kentañ Levr an Danevelloù hag Eil Levr an Danevelloù.

Er Bibl katolik e kaver Levr Job, Ar Salmoù, ar C'hrennlavarioù, Levr Ar Prezeger, Kanenn ar C'hanennoù e-touez ar Levrioù a varzhoniezh hag a furnez gant daou levr eilkanonel, Levr Ar Furnez ha Levr Furnez Sirac'h.

Levr Rout, An Danevelloù 1 ha 2, Levr Ezra ha hini Nehemia a gaver gant al Levrioù istorek. Levr Ester (gant al lodenn eilkanonel) ivez.

Levr Daniel (gant al lodenn eilkanonel) a gaver e-touez al Levrioù profedek.

Disheñvel eo doare renkañ Bibl ar Seikont diouzh hini an Tanac'h peogwir e kaver ennañ levrioù deuet betek ennomp e gresianeg.

Daveoù

Skridoù